26/12/2017 | Administración LocalMunicipal
Miño
Aprobación definitiva da modificación da ordenanza fiscal número 17, reguladora do imposto de vehículos de tracción mecánica.

O Concello en Pleno, en sesión celebrada o día 17 de outubro de 2017 aprobou inicialmente a modificación da seguinte ordenanza fiscal: – Ordenanza fiscal número 17, reguladora do imposto de vehículos de tracción mecánica. Durante o período de exposición ó público non se formularon reclamacións, elevándose a definitivo o acordo municipal adoptado, en aplicación do artigo 17.3 do RD 2/2004, do 5 de marzo, polo que se aproba o TRLRHL. De conformidade co artigo 19.1 da Lei reguladora das Facendas Locais, contra este acordo poderá interpoñerse recurso contencioso-administrativo, sen prexuízo de calquera outro que se estime oportuno. O prazo para interpoñer o recurso contencioso-administrativo é de dous meses contados dende o día seguinte ao da publicación desta disposición no Boletín Oficial da Provincia, e deberá presentarse ante a Sala do Contencioso-Administrativo do Tribunal Superior de Xustiza de Galicia, isto de conformidade co previsto no artigo 10.1. b) da Lei 29/1998, reguladora da xurisdición contencioso-administrativa. O texto íntegro, incluída a modificación, da presente ordenanza fiscal é o seguinte: Artigo primeiro.- De conformidade co artigo 96.4 da Lei reguladora das Facendas Locais, Lei 39/1988, de 28 de decembro, modificado pola Lei 51/2002, do 27 de decembro, fixouse sobre as cotas orixinais establecidas no citado artigo 96.1 do mesmo texto legal, o 1,23 como coeficiente de incremento no imposto sobre vehículos de tracción mecánica. O imposto esixirase de conformidade co seguinte cadro de cotas: Artigo segundo.- 1. Os suxeitos pasivos que teñan ao seu nome o vehículo no permiso de conducir poderán solicitar unha bonificación do 100% na cota do imposto, cando o vehículo estea catalogado de histórico ou teña unha antigüidade mínima de 25 anos, contados a partir da data de fabricación. Se esta non se coñecese, tomarase como tal a da súa primeira matriculación ou, no seu defecto, a data na que o correspondente tipo ou variante se deixou de fabricar.2. A bonificación establecida no apartado anterior será de natureza regrada e terá carácter rogado, debendo ser solicitada expresamente polo suxeito pasivo ante a Deputación Provincial da Coruña acompañando a documentación acreditativa necesaria para determinar o sinalado no apartado anterior.3. O efecto da concesión da presente bonificación comezará apartir do exercicio seguinte ó da data da súa solicitude, non podendo ter carácter retroactivo. Artigo terceiro.- 1. Os vehículos disfrutarán nos termos previstos nos seguintes apartados dunha bonificación na cota do imposto, en función das características dos motores, a clase de combustible que consuma o vehículo e a incidencia da combustión no medio ambiente sempre que cumpran as condicións e requisitos seguintes: a) Que se trate de vehículos que non teñan catalizador homologado e que instalen un catalizador homologado. Así mesmo, poderán acollerse a esta bonificación todos aqueles suxeitos que adquiran un vehículo novo con catalizador homologado para substituír un vehículo que non dispoña dese catalizador sempre e cando se acredite que o devandito vehículo será destinado ó desguace. b) Que se trate de vehículos eléctricos, de biodiesel ou movidos por hidróxeno.2. Estos vehículos disfrutarán dunha bonificación do 75% na cota do imposto durante cinco anos naturais contados dende a súa primeira matriculación.3. Os interesados deberán de presentar a súa solicitude de bonificación con anterioridade á data de devengo do imposto. En caso contrario, a bonificación terá efectos desde o período impositivo seguinte ó da solicitude. No caso de que a solicitude se presente con posterioridade ó ano de alta da bonificación non terá efectos para as cotas devengadas con anterioridade.4. Para poder gozar desta bonificación os interesados deberán instar a súa concesión, xuntando copia do permiso de circulación, da ficha técnica do vehículo que acredite a súa inclusión nalgunha das categorías previstas neste artigo e a documentación acreditativa dos requisitos.5. Non procederá a concesión desta bonificación no caso de que o titular do vehículo beneficiado non estea ó corrente no pagamento deste imposto por calquera vehículo ó seu nome. Artígo cuarto. Estarán exentos do imposto, de conformidade co artigo 93 do Real Decreto Legislativo 2/2004, de 5 de marzo, polo que se aproba o texto refundido da Lei Reguladora de Facendas Locais: Os vehículos matriculados a nome de minusválidos para o seu uso exclusivo, considerando como persoas con minusvalía a quenes teñan esta condición legal en grao igual ou superior ao 33%. Esta exención se aplicará en tanto se manteñan as circunstancias que otorgaron a exención. Non resultará aplicable por máis dun vehiculo simultáneamente. Os interesados deberán instar a sua concesión. A efectos de determinar o grao de minusvalía terase en conta o seguinte: 1) Que o Real Decreto Lexislativo 1/2013, de 29 de novembro, polo que se aproba o Texto Refundido da Lei Xeral de dereitos das persoas con discapacidade, no seu artigo 4.2, di que “terán a consideración de persoas con discapacidade aquelas que teñan recoñecido un grao de discapacidade igual ou superior ao 33 por cento. Considerarase que presentan unha discapacidade en grao igual ou superior ao 33 por cento os pensionistas da Seguridade Social que teñan recoñecida unha pensión de incapacidade permanente en grao de total, absoluta ou gran invalidez, e aos pensionistas de clases pasivas que teñan recoñecida unha pensión de xubilación ou de retiro por incapacidade permanente para o servizo ou inutilidade.2) O R. D. 1414/2006, do 1 de decembro, polo que se determina a consideración de persoas con discapacidade aos efectos da Lei 51/2003, de 2 de decembro, de igualdade de oportunidades, non discriminación e accesibilidade universal das persoas con discapacidade (BOE do 16/12/2006), no seu artigo 2.1 establece que aos efectos do disposto no artigo 1.2 da Lei 51/2003, agora o 4.2 do Real Decreto Lexislativo 1/2013 o grao de discapacidade igual ao 33% acreditarse mediante os seguintes documentos: - Resolución ou certificado expedido polo Instituto de Maiores e Servizos Sociais (IMSERSO) ou órgano competente da comunidadeautónoma correspondente. - Resolución do Instituto Nacional da Seguridade Social (INSS) recoñecendo a condición de pensionista por incapacidade permanente total, absoluta ou grande invalidez - Resolución do Ministerio de Economía e Facenda e do ministerio de defensa recoñecendo unha pensión de xubilación ou retiro por incapacidade permanente para o servizo ou inutilidade. Así mesmo dito artigo establece:”a estes efectos, en ningún caso será esixible resolución ou certificado do IMSERSO ou do órgano competente da Comunidade Autónoma correspondente para acreditar o grao de discapacidade igual ao 33% do pensionistas a que fai referencia nos parágrafos a), e b) do artigo 1.2 deste real decreto” Disposición final. A modificación da presente Ordenanza Fiscal, foi aprobada polo Pleno en sesión celebrada o 17 de outubro de 2017, e entrará en vigor o día 1 de xaneiro de 2018 permaneciendo en vigor ata a sua modificación ou derogación expresa. Miño, 19 de diciembre de 2017 O alcalde. Iuliu Aurora Forti Jayhi.